До

инж. Сезгин Галиб,

председател на Общински съвет,

гр.Дулово

ДОКЛАДНА ЗАПИСКА

От инж. Невхис Мустафа – кмет на община Дулово

ОТНОСНО:  Приемане на Наредба за издаване на карти за престой и паркиране на превозни средства, управлявани или превозващи лица с трайни увреждания на

територията на община Дулово

Уважаеми г-н Председател,

Уважаеми Дами и господа общински съветници,

Наредба №23 за престой и паркиране на превозни средства, управлявани или превозващи лица с трайни увреждания на територията на община Дулово, приета с Решение № 298/ 30.08.2013 г. на ОбС Дулово, беше оспорена от прокурор при ОП – Силистра и по протеста е образувано адм. дело №152/2023г. по описа на АС – Силистра, поради това, че не са приложени мотиви към проекта на нормативния акт и не е съгласуван с Агенцията за хората с увреждания, която е следвало да даде задължително становище по проекта, съгласно изискването на чл. 8, т. 4 от действалия към момента на приемането и Закон за интеграция на хората с увреждания.

Това наложи изготвянето на нов проект.

Съгласно чл. 99а от Закона за движение по пътищата, карта за паркиране на местата, определени за превозните средства, обслужващи хора с трайни увреждания и използване на улеснения при паркиране, се издава от кмета на съответната община или оправомощено от него длъжностно лице по образец съгласно приложение, като същата е валидна на територията на цялата страна.

Превозът на хора с трайни увреждания, би бил улеснен, ако притежават карта за паркиране, а начинът и редът на издаването и от общината се регламентира с наредба.

Налице е висока степен на обществена необходимост и полезност, което е и причината за изготвяне на настоящия проект.

Във връзка с гореизложеното, предлагам Общински съвет, гр.Дулово да вземе следното 

**Р Е Ш Е Н И Е:**

На основание чл.21, ал.2, от ЗМСМА, чл. 8 от ЗНА и съгласно чл.99а от Закона за движение по пътищата, приема Наредба за издаване на карти за престой и паркиране на превозни средства, управлявани или превозващи лица с трайни увреждания на територията на община Дулово

С уважение,

инж. Невхис Мустафа

Кмет на община Дулово

Изготвил:

Пенка Томова

гл.експерт ЖН и СП